**Zapisnik sa sastanka predstavnika knjižnica sustava ZAG u okviru programa redovne edukacije za rad u sustavu**

**Demonstracijske vježbe, 19.6.2019.**

**Nazočni predstavnici Povjerenstva Buki: D. Machala, T. Buzina, I. Baj, I. Miočić, A. Vukadin, V. Hodak**

**Nazočni predstavnici sustava ZAG: Nina Jelača, Grafički fakultet Sveučilišta u Zagrebu, Maja Štignjedec, Hrvatsko katoličko sveučilište, Vesna Borić, Središnja stomatološka knjižnica, Goran Galinec, Bibliotečno-informacijski centar, Fakultet kemijskog inženjerstva i tehnologije, Đurđica Čubranić, Knjižnica Juraj Habdelić, Fakultet filozofije i religijskih znanosti, Andrea Zabjan Bogut, Fakultet strojarstva i brodogradnje, Milena Marinić Čuljak, Institut za filozofiju, Blanka Ceković, Staroslavenski institut, Andrea Zabjan Bogut, Fakultet strojarstva i brodogradnje, Ana Lukin Šimunek, Učiteljski fakultet, Patricija Turković, Građevinski fakultet, Zrinka Štih, Rudarsko-geološko-naftni fakultet Sveučilišta u Zagrebu, Helena Markulin, Središnja medicinska knjižnica, Božana Damičević, Prirodoslovno-matematički fakultet, Geografski odsjek**

**Nazočni sudionici sustava NSK: Karolina Tumbas, Iva Perinić, Marina Stanić Palašti, Marina Zorić**

**Dnevni red:**

**1. Novosti u primjeni formata MARC 21 za bibliografske podatke**

**2. Primjena autoriziranih predložaka za rad u bibliografskoj bazi**

**3. Razno**

**D. Machala pozdravila je nazočne te istaknula kako se godišnji sastanci održavaju sukladno članku 6. Sporazuma o uređivanju odnosna NSK i sudionika u Integriranom knjižničnom sustavu temeljenom na zajedničkom programu. Predstavljen je i jednoglasno usvojen predloženi dnevni red.**

**Ad 1.**

**A. Vukadin i V. Hodak prezentirale su novosti vezano uz primjenu formata MARC 21 te obrazložile novo usvojene odluke Radne grupe za MARC 21. Edukacijski materijali bit će objavljeni na mrežnom portalu Buki Baza znanja –** <http://buki.nsk.hr/baza-znanja/demonstracijske-vjezbe/>**.**

**Zaključak:**

**Od svih sudionika sustava ZAG i NSK očekuje se sustavna primjena odluka Radne grupe za MARC.**

**Novosti u primjeni formata bit će ugrađene u revidirane upute za rad u sustavu te ugrađene u predloške za izradu bibliografskih zapisa.**

**Ad 2.**

**I. Baj i I. Miočić izvijestili su o dostupnosti autoriziranih predložaka za rad za sustav ZAG. Predlošci su dostupni na adresi** <http://iks.nsk.hr/autorizacija-predlozaka/>.

**Zaključak:**

**Sudionici sustava ZAG obvezuju se koristiti autorizirane predloške za rad. Dostupne predloške potrebno je preuzeti s mrežnog mjesta i dodatno prilagoditi po pojedinoj knjižnici. U slučaju da je potrebno izraditi novi predložak, zahtjev za njegovom izradom šalje se na IKS sustav za podršku.**

Članovi sustava bit će redovito obaviješteni o dostupnosti novih ili revidiranih predložaka.

**Ad 3.**

D. Machala izvijestila je o aktivnostima na razvoju skupnoga kataloga:

- u tijeku je proces integracije zapisa Knjižnice Instituta Ruđer Bošković te Ekonomskog fakulteta u Zagrebu;

- potpisan je sporazum sa Sveučilišnom knjižnicom Rijeka vezano uz integraciju skupnog kataloga Sveučilišta u Rijeci u HNSK;

- dogovorena je tjedna iteracija pobiranja novih zapisa u skupni katalog;

- Kongresna knjižnica dodijelila je kod za skupni katalog: HR-ZaHNS;

- baza Hrvatskog nacionalnog skupnog kataloga objavljena je u otvorenom pristupu u strojno čitljivom formatu na portalu otvorenih podataka NSK htt://data.nsk.hr sukladno zahtjevu Povjerenika za informiranje.

Zapisnik sastavila:

D. Machala, 26.6.2019.